২০২১ সাইপ্রাস টি২০আই কাপ
২০২১ সাইপ্রাস টি২০আই কাপ ছিল একটি টোয়েন্টি২০ আন্তর্জাতিক (টি২০আই) ক্রিকেট সিরিজ যা ২০২১ সালের অক্টোবর মাসে সাইপ্রাসে অনুষ্ঠিত হয়। সিরিজে স্বাগতিক সাইপ্রাসের সাথে অংশগ্রহণ করে আইল অব ম্যান ও এস্তোনিয়া। ৫ অক্টোবর সাইপ্রাস ও এস্তোনিয়া একটি দুই ম্যাচের দ্বিপাক্ষিক সিরিজ খেলে, যে ম্যাচগুলো ছিল উভয় দলের প্রথম আনুষ্ঠানিক টি২০ আন্তর্জাতিক ম্যাচ। এর পর ৬ অক্টোবর শুরু হয় সাইপ্রাস টি২০আই কাপ। ম্যাচগুলো সাইপ্রাসের লেমেসোস জেলার সোতিরা এলাকার হ্যাপি ভ্যালি মাঠে অনুষ্ঠিত হয়। দ্বিপাক্ষিক সিরিজে ২–০ ব্যবধানে জয়ী হয় সাইপ্রাস। ত্রিদেশীয় সিরিজে নিজেদের সব ম্যাচে জয়ী হয়ে চ্যাম্পিয়ন হয় আইল অব ম্যান।